**Drög að reglugerð um réttindi til að stjórna vinnuvélum – 198/1983**

**Ábendingar frá Rio Tinto á Íslandi:**

1. **Réttindaflokkur I-1 eða I-2**

Sópar eru notaðir mikið í kerskálum en falla skv. reglugerð undir I-1.

Spurning hvort þessir sópar sem eru fluttir inn til notkunar í iðjuverum gætu fallið undir réttindaflokk I-2 til að ekki þurfi að senda á sér námskeið til að fá réttindi.

Fara þarf yfir tæki sem eru nú til notkunar til að tryggja að þau falli undir I-2 réttindaflokk.

1. **Framkvæmd og ferli námskeiða, þjálfunar og prófa**

Höfum áhyggjur af því að með þessari nýju reglugerð er verið að flækja ferli námskeiða. Nýliði sem byrjar í vinnu hjá Rio Tinto þarf nú að fara á tvö námskeið í stað eins áður og mæta svo sér í próftöku til vinnueftirlits. Tryggja þarf nægt framboð af námskeiðum þannig að ekki strandi á að koma nýliðum á námskeið. Sérstaklega þarf að huga að námsframboði á öðrum tungumálum en íslensku.

Mjög gott væri ef hægt sé að kaupa sérsniðið námskeið með öðrum réttindaflokkum en tilgreindir eru í grein 8. þ.e. hægt sé að fá aðra samsetningu námskeiða fáist aðili til að kenna slíkt námskeið og vinnueftirlit hafi samþykkt slíka samsetningu.

1. **Læknisvottorð**

Með hvaða hætti skal framvísa læknisvottorði? Hér er um að ræða viðkvæmar persónuupplýsingar sem þarfnast réttrar meðhöndlunar. Með því að gera C brúkrana réttindaskylda þarf að skila læknisvottorði fyrir alla sem taka iðnaðarnámskeið. Við ráðum inn yfir 100 nýliða á hverju sumri til að leysa almennt starfsfólk af. Þetta flækir ferli námskeiða enn meira þar sem senda þarf alla nýliða einnig til læknis til að geta framvísað læknisvottorði.

1. **Afturköllun vinnuvélaréttinda**

Köllum eftir því að þetta ákvæði verði gert skýrara. Með hvaða hætti getur fyrirtæki fylgst með því að aðili hafi ekki verið sviptur ökuréttindum? Hvaða úrræði hefur fyrirtæki að snúa sér varðandi þetta. Skýrara væri að vinnueftirlitið fengi tilkynningu um sviptingu ökuréttinda og sama gildi um vinnuvélaréttindin.

**Halla Dóra Sigurgeirsdóttir  
Leiðtogi fræðslumála, Starfsmannasvið**

**Education & Training Advisor**